प्रार्थना आणि ध्यान (पुस्तक)

श्रीमाताजी लिखित 'प्रेअर्स अँड मेडिटेशन्स'  या ग्रंथातील निवडक प्रार्थनांचा अनुवाद समाविष्ट असलेले पुस्तक म्हणजे प्रार्थना आणि ध्यान. मुळात या प्रार्थना फ्रेंच भाषेत आहेत. यातील काही निवडक प्रार्थना श्रीअरविंद यांनी इंग्रजीत अनुवादित केल्या आहेत. श्रीमती विमल भिडे यांनी हा अनुवाद केला आहे. 

 लेखनकाळ 
योगसाधना करत असताना आलेल्या अनुभवांच्या नोंदी श्रीमाताजींनी १९१२ ते १९१७ या कालावधीत केल्या होत्या. त्यातील ३१३ प्रार्थना श्रीमाताजींनी निवडल्या आणि त्यातून 'प्रेअर्स अँड मेडिटेशन्स' या ग्रंथाची निर्मिती झाली. १९३२ साली फ्रेंचमध्ये तर  १९४१ साली त्या इंग्रजीमध्ये प्रकाशित झाल्या. 

 उपयुक्तता 
मुख्यत: पुढील तीन प्रकारच्या साधकांना आध्यात्मिक मार्गदर्शनासाठी हे पुस्तक उपयुक्त आहे, असे याच्या प्रस्तावनेत नमूद केले आहे.

 भगवंताकडे नेणारा मार्ग शोधून काढण्याची ज्यांना इच्छा आहे त्यांना
 आत्मविजय मिळविण्याची जे साधना करत आहेत त्यांना
 भगवत्कार्याला वाहून घेण्याची ज्यांची अभीप्सा आहे त्यांना 

 संदर्भ 

वर्ग:पूर्णयोग
वर्ग:मराठी पुस्तके